DA Den Europæiske Unions Tidende C 279/8

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

(2008/C 279/06)

Sag nr.: XA 329/07

Medlemsstat: Irland

Region: Medlemsstaten i sin helhed

Støtteordning eller navn på den virksomhed, der modtager individuel støtte: Scheme of Payment to Haulier companies for removing diseased animals direct to slaughter

Retsgrundlag: The Central Fund (Permanent Provision) Act 1965

Forventede årlige udgifter til ordningen eller det samlede individuelle støttebeløb, der ydes til virksomheden: Det samlede støttebeløb, der kan udbetales under denne ordning, afhænger af sygdomsforekomsten, som igen har indflydelse på antallet af dyr, der anmeldes syge, og antallet af bedrifter, der omfattes af restriktioner som følge af forekomst af kvægtuberkulose og brucellose. I lyset heraf er det ikke muligt at forudse udgifterne i tidsrummet 2007-2013. Nedenstående tal for de planlagte udgifter er derfor baseret på sygdomsforekomsten og de forventede udgifter i 2007:

Maksimal støtteintensitet: 100 %

Gennemførelsesdato: Den 11. november 2007

Ordningens eller den individuelle støttes varighed: »The Scheme of Payment to Haulier companies for removing diseased animals direct to slaughter« gennemføres løbende, da den er direkte knyttet til forekomsten af kvægtuberkulose og brucellose i Irland. Ordningen vil fortsætte, indtil disse to sygdomme er forsvundet

Støttens formål: At sikre hurtig fjernelse af syge dyr for at nedsætte risikoen for yderligere spredning af sygdommen ved at tilvejebringe en ordning, der giver mulighed for at fjerne dyr, som er ramt af TB/BR, eller som har været i kontakt med sygdomsramte dyr.

Støtten ydes i overensstemmelse med artikel 10, stk. 1, i forordning (EF) nr. 1857/2006 — Støtte i forbindelse med dyre- og plantesygdomme og skadedyrsangreb

Berørte sektorer: Kvæg

Den støttetildelende myndigheds navn og adresse:

Department of Agriculture and Food Maynooth Business Park Maynooth, Co. Kildare Ireland

Websted: http://www.agriculture.gov.ie/animal_health/ERAD/ERAD_comp_scheme07.doc

Sag nr.: XA 392/07

Medlemsstat: Den Tjekkiske Republik

Region: Hele Den Tjekkiske Republik

Støtteordningens benævnelse eller navnet på den virksomhed, der modtager en individuel støtte: Podpora příslušnému uznanému chovatelskému sdružení na zajištění testování užitkových vlastností mladých plemenných koní ve vyšším stupni kontroly užitkovosti („Kritérium mladých koní“) a na zajištění kontroly užitkovosti a kontroly dědičnosti anglického plnokrevníka a klusáka

Retsgrundlag: § 2 a 2d zákona č. 252/1997 Sb., o zemědělství, resp. „Zásady, kterými se stanovují podmínky pro poskytování dotací pro rok 2007“ (dále jen „Zásady 2007“).

Zákon č. 154/2000 Sb., o šlechtění, plemenitbě a evidenci hospodářských zvířat a o změně některých souvisejících zákonů (plemenářský zákon), jak vyplývá z pozdějších změn.

Zákon č. 166/1999 Sb., o veterinární péči a o změně některých souvisejících zákonů

Forventede årlige udgifter til ordningen eller det samlede individuelle støttebeløb, der ydes til virksomheden: 9 mio. CZK (finansieres over statsbudgettet)

Maksimal støtteintensitet: 70 % af udgifterne til undersøgelser, der udføres af eller på vegne af tredjemand, til bestemmelse af husdyrenes genetiske kvalitet eller ydelse

Gennemførelsesdato: Den 17. december 2007

Ordningens eller den individuelle støttes varighed: Indtil den 31. december 2013

Målet med støtten: Det primære mål er at bistå små og mellemstore virksomheder.

Det sekundære mål er at bevare og forbedre husdyrenes genetiske potentiale i overensstemmelse med lov nr. 154/2000 om forbedring, avl og registrering af husdyr og om ændring af dermed forbundne love, som ændret ved landbrugsministeriets forordninger og dekreter om gennemførelse af visse bestemmelser i nævnte lov, og lov nr. 166/1999 om dyrlægebehandling og om ændring af dermed forbundne love, som ændret.

Dette er i overensstemmelse med artikel 16, stk. 1, litra b), i forordning (EF) nr. 1857/2006 (støtte til husdyrsektoren — støtte på op til 70 % af udgifterne til undersøgelser, der udføres af eller på vegne af tredjemand, til bestemmelse af husdyrs genetiske kvalitet eller ydelse, undtagen den kontrol, som husdyrejeren fører med husdyrene, og rutinekontrol af mælkekvaliteten)

Berørt(e) sektor(er): Husdyrsektoren/hesteopdræt

Den støttetildelende myndigheds navn og adresse:

Ministerstvo zemědělství České republiky Těšnov 17 CZ-117 05 Praha

Websted: http://www.mze.cz/UserFiles/File/17000/Publikace/Upesnn%20dotanho%20programu%202.A.%20(oprav.).pdf

Andre oplysninger: —

Prag, den 12. december 2007

Miloš LUKASEK

Vrchní ředitel sekce zemědělských komodit

Ministerstvo zemědělství

Sag nr.: XA 393/07

Medlemsstat: Spanien

Region: —

Støtteordningens benævnelse eller navnet på den virksomhed, der modtager en individuel støtte: Ayuda compensatoria a los titulares de las explotaciones de ganado ovino afectadas por la lengua azul

Retsgrundlag: Proyecto de Orden APA/…/2007, por la que se establecen las bases reguladoras de una ayuda compensatoria a los titulares de las explotaciones de ganado ovino afectadas por la lengua azul como pago adicional a los pagos acoplados a los productores de ganado ovino y caprino (pendiente de publicación en el Boletín Oficial del Estado)

Forventede årlige udgifter til ordningen eller samlet årlig individuel støtte til virksomheden: Den samlede planlagte offentlige støtte til støttemodtagerne vil beløbe sig til højst 46 000 000 EUR. Der er tale om engangsstøtte, som finansieres over budgettet for 2007, selv om betalingen ventes at finde sted i 2008

Maksimal støtteintensitet: Det samlede støttebeløb kan ikke overstige i alt 6 EUR pr. får, der har været genstand for koblet støtte til fåre- og gedebedrifter i regnskabsåret 2007, eller, hvor dette ikke er tilfældet, for hvert moderfår på over 12 måneder, som har opholdt sig på bedriften i mindst 100 dage inden den 8. august 2007, medmindre der er tale om force majeure for serotype 1 af bluetongue-virussen.

Centralregeringen dækker højst 3 EUR pr. dyr, og de selvstyrende regioner (Andalucía, Extremadura, Madrid, Castilla-La Mancha og Castilla y León), der er ramt af sygdommen, kan supplere støttebeløbet med egne midler op til det nævnte loft

Gennemførelsesdato: Fra datoen for de nævnte selvstyrende regioners offentliggørelse af indkaldelser af støtteansøgninger

Støtteordningens eller den individuelle støttes varighed: Engangsgodtgørelse, der finansieres over budgettet for 2007, selv om betalingen kan udskydes til 2008

Støttens formål: Støtte til små og mellemstore virksomheder (fårebedrifter), der er ramt af karantæne-foranstaltninger som følge af udbruddet af bluetongue i de områder af Spanien, der er opført i bilag I til Kommissionens beslutning 2005/393/EF af 23. maj 2005. Støtten er i overensstemmelse med artikel 10 i forordning (EF) nr. 1857/2006, særlig stk. 2, litra a), nr. ii)

Berørt(e) sektor(er): Ejere af fårebedrifter i det begrænsede område anført i regulativ APA/3046/2007 af 19. oktober, for hvilket der gælder særlige beskyttelsesforanstaltninger. Dette begrænsede område er oprettet i overensstemmelse med artikel 8, stk. 1, i direktiv 2000/75/EF, offentliggjort på Kommissionens websted i medfør af artikel 6, stk. 5, i Kommissionens forordning (EF) nr. 1266/2007

Den støttetildelende myndigheds navn og adresse:

Ministerio de Agricultura, Pesca y Alimentación C/ Alfonso XII, 62 E-28014 Madrid

Websted: http://rasve.mapa.es/Publica/InformacionGeneral/Legislacion/legislacion.asp

Andre oplysninger: Støtten vil være forenelig med anden støtte, der måtte gives af andre offentlige instanser, nationale eller internationale offentlige organer eller underlagt sådanne eller af fysiske eller juridiske personer. Støttebeløbet må dog ikke, hverken alene eller sammen med en eller flere af de andre former for støtte, der kan ydes af andre administrationer eller offentlige instanser eller fysiske eller juridiske personer, overstige den ovennævnte grænse på 6 EUR pr. dyr, og må under ingen omstændigheder overstige de grænser, der er fastsat i artikel 19 i Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

Carlos ESCRIBANO MORA

El director general de ganadería